Translate the text from Welsh to English.



 
Yn ystod gŵyl banc y Sulgwyn a hanner tymor, croesawodd y rhan fwyaf o sectorau'r nifer uwch o ymwelwyr o gymharu â'r un cyfnod y llynedd. Nododd 32% gynnydd yn nifer yr ymwelwyr. 

Ar ddechrau mis Mehefin, heidiodd cefnogwyr pêl\-droed i Gaerdydd a'r ardal ar gyfer Rowndiau Terfynol dynion a menywod Cynghrair y Pencampwyr UEFA. Ffynnodd busnes i lawer, gyda 41% yn y de\-ddwyrain yn nodi mwy o ymwelwyr dros ŵyl y banc – dywedodd 47% o'r rhain fod y gemau pêl\-droed wedi cyfrannu at y cynnydd.

Cynhelir digwyddiad mawr arall a gefnogir gan Lywodraeth Cymru ddydd Sul yma wrth i'r trydydd Velothon fynd rhagddo, a fydd yn gweld tua 10,000 o seiclwyr yn mynd i'r afael â'r llwybrau heriol mewn her seiclo ar ffyrdd caeedig. 

Dywedodd Ysgrifennydd yr Economi, Ken Skates: 


> “Mae gwylwyr yng Nghymru fel arfer yn rhoi croeso cynnes Cymreig i ymwelwyr a chystadleuwyr o Gymru, fel ei gilydd ar gyfer y Velothon \- mae hyn yn creu awyrgylch gwych. Gyda pherfformiad chwedlonol Geraint Thomas yn creu hanes yr wythnos hon drwy fod y Cymro cyntaf i wisgo'r crys melyn enwog, rwy'n siŵr y bydd llawer yn cael eu hysbrydoli gan ei ymdrechion a byddant yn ceisio creu eu chwedloniaeth eu hunain y penwythnos hwn.  Mae ein haf o chwaraeon yn parhau pan fyddwn yn edrych ymlaen at gynnal y Bencampwriaeth Agored Golffwyr Hŷn yn ddiweddarach y mis hwn, rydym yn edrych ymlaen at groesawu rhai chwaraewyr mwyaf byd golff yn ôl i Gymru gyda Bernhard Langer yn dychwelyd i'r cwrs lle enillodd yn 2014 ac wynebu golffwyr fel Tom Watson, Colin Montgomerie a ffefrynnau o Gymru fel Ian Woosnam a Phil Price.  
> 
> “Eisoes eleni, rydym wedi croesawu'r Real Madrid a Juventus yn Rownd Derfynol Cynghrair y Pencampwyr UEFA yn llwyddiannus a chroesawu'r tlws Pencampwyr ICC i Gymru ac mae'r Bencampwriaeth Agored Golffwyr Hŷn yn gyfle arall i Gymru ddangos ein galluoedd wrth gynnal digwyddiadau chwaraeon o'r radd flaenaf, “haf o arwyr chwaraeon” yng ngwir ystyr y gair. "

 Mae misoedd yr haf, pan fydd y diwydiant twristiaeth yn aml yn perfformio orau, yn rhoi hyder i fusnesau. Mae mwyafrif helaeth pob sector yn dangos lefel gadarnhaol o hyder wrth iddynt gychwyn ar frig y tymor. Mae hyder yn y diwydiant twristiaeth yn parhau'n gadarnhaol, gydag 87% o ymatebwyr â rhywfaint o hyder ar ddechrau tymor yr haf. Mae hyn yn cynnwys 39% sy'n ‘hyderus iawn’.

Er bod y rhagolwg yn gadarnhaol, erys yr economi yn gleddyf deufin. Mae rhai busnesau'n dweud bod mwy o Brydeinwyr yn aros yn y DU, wrth iddynt geisio lleihau cost eu gwyliau. Ond gyda llai o arian yn cael ei wario, mae busnesau eraill yn nodi bod diffyg arian pobl yn arwain at leihad yn nifer yr ymwelwyr.

Mae 33% o fusnesau'n dweud bod proffidioldeb i fyny hyd yma eleni, o gymharu â 2016\.   Mae 18% o fusnesau sydd wedi croesawu mwy o ymwelwyr yn dweud mai un o'r rhesymau dros y cynnydd yw bod mwy o Brydeinwyr yn aros yn y DU.  Mae hyn yn arbennig o wir i'r sectorau hunanarlwyo (30%) a charafanio a gwersylla (23%).

Yn ogystal, mae'r papur Arolwg Ymweliadau Undydd Prydain Fawr a gyhoeddwyd yn ddiweddar wedi nodi hefyd bod 98\.4 miliwn o ymweliadau dydd twristiaeth i Gymru yn y 12 mis a ddaeth i ben ym mis Mai 2017, gyda gwariant cysylltiedig o £4,166 miliwn. Mae nifer yr ymweliadau wedi cynyddu 8\.5% o gymharu â'r 12 mis a ddaeth i ben ym mis Mai 2016, ac mae'r swm a wariwyd wedi cynyddu 21\.1%.







Translation:


 
During Whitsun bank holiday and half term, most sectors of the industry welcomed an increased number of visitors compared to the same period last year, 32% reported an increase in visitors.

At the beginning of June, football fans flocked to Cardiff and the surrounding area for the men’s and women’s UEFA Champions League Finals. Business boomed for many, with 41% in the South East reporting more visitors over the bank holiday – 47% of these said the football matches contributed to the lift.

Another major event supported by the Welsh Government takes place this Sunday as the third Velothon gets underway, which will see around 10,000 cyclists taking on the challenging routes in a closed road sportive.

Economy Secretary, Ken Skates, said: 


> “Spectators in Wales usually give visitors and home\-grown competitors, alike, a real warm Welsh welcome for the Velothon \- this makes for a fantastic atmosphere. With the legendary performance by Geraint Thomas in making history this week by becoming the first Welshman to wear the famous yellow jersey, I’m sure that many will be inspired by his efforts and will be looking to make their own legend this weekend.  Our summer of sport continues as we host the Seniors Open later this month. We’re looking forward to welcoming back some of the golfing world’s biggest players with Bernhard Langer back on the course he won on in 2014 and facing the likes of Tom Watson, Colin Montgomerie and home favourites such as Ian Woosnam and Phil Price.  
> 
> “Already this year we have successfully hosted the giants of Real Madrid and Juventus on the UEFA Champions League Final and welcomed the ICC Champions trophy to Wales and the Seniors Opens is yet another opportunity for Wales to demonstrate our capabilities in hosting world class sporting events, a real “summer of sporting legends”.

The summer months, which are often the best performing for the tourism industry, are filling businesses with confidence. The vast majority off all sectors are showing a positive level of confidence as they head into peak season. Confidence within the tourism industry remains positive, with 87% of respondents having some level of confidence going into the summer season. This includes 39% who are ‘very confident’.

Although the outlook is positive, the economy remains a double\-edged sword. Some businesses say that more British people are staying in the UK, as Brits look to reduce the cost of their breaks and holidays. But with less money going around, other business note that people’s lack of funds is resulting in reduced visitor numbers.

33% of businesses say that profitability is up so far this year, compared with 2016\. 18% of businesses who have welcomed more visitors say that one of the reasons for the lift is that more British people are staying in the UK.  This is particularly true of the self catering (30%) and caravan and camping (23%) sectors.

In addition, the recently published Great Britain Day Visits Survey also reported that In the 12 months ending May 2017, there were 98\.4 million tourism day visits to Wales, with an associated spend of £4,166 million. The number of visits has increased 8\.5% compared to the 12 months ending May 2016, while the amount spent has increased 21\.1%.